钦定古今图书集成/理学汇编/字学典/第113卷 > 移剌履〈元遗山作耶律履〉
## 钦定古今图书集成/理学汇编/字学典/第113卷 > 移剌履〈元遗山作耶律履〉

按《金史》本传：“移剌履，字履道，辽东丹王突欲七世孙
也。博学多艺，善属文，荫补为承奉班祗候、国史院书
写。世宗方兴儒术，诏译经史，擢经史院编修官，兼笔
砚直长。明昌元年，进尚书右丞，谥曰文献。履秀峙通
悟，精历算书绘事。”

按《遗山集》：耶律履素善契丹大小字译经，辞达而理
得。大定初，诏以小字译《唐史》，成则别以女直字傅之，
履在选中，独主其事。又以女直字译汉文，选贵胄之
秀异就学焉。